ΠΑΡΑΡΤΗΜΑ 6

(Το Παράρτημα 6 αποτελεί αναπόσπαστο τμήμα της Υ.Α. -----/ηη−μμ−2023)

ΠΡΟΔΙΑΓΡΑΦΕΣ ΠΟΥ ΠΡΕΠΕΙ ΝΑ ΠΛΗΡΟΥΝ ΤΑ ΝΕΑ ΜΕΓΕΘΗ ΤΗΣ ΓΕΩΡΓΙΚΗΣ ΕΚΜΕΤΑΛΛΕΥΣΗΣ ΚΑΤΑ ΤΗΝ ΟΛΟΚΛΗΡΩΣΗ – ΑΔΕΙΟΔΟΤΗΣΕΙΣ

ΚΕΦΑΛΑΙΟ Α΄

Επενδύσεις στη ζωική παραγωγή

Α. Όλα τα μεγέθη των κτηνοτροφικών ή πτηνοτροφικών εκμεταλλεύσεων τα οποία θα υφίστανται κατά την ολοκλήρωση του επενδυτικού σχεδίου, κατ’ ελάχιστο υποχρεούνται να πληρούν τα κοινοτικά πρότυπα εφόσον τέτοια προβλέπονται για αυτά (Παράρτημα 5).

Β. Όλες οι νέες σταβλικές εγκαταστάσεις, που συγχρηματοδοτούνται από τη δράση 4.1.5, υποχρεούνται να πληρούν και τις πέραν των κοινοτικών προτύπων προδιαγραφές του παρόντος παραρτήματος, εφόσον τέτοιες προβλέπονται για αυτές και αφορούν τις ακόλουθες περιπτώσεις: Μετεγκατάσταση ή ίδρυση νέας κτηνοτροφικής ή πτηνοτροφικής εκμετάλλευσης, επέκταση ή προσθήκη χώρων σταβλισμού σε υφιστάμενη κτηνοτροφική ή πτηνοτροφική εκμετάλλευση και εκσυγχρονισμό χώρων σταβλισμού υφιστάμενης κτηνοτροφικής ή πτηνοτροφικής εγκατάστασης (αλλαγή στέγης, στατική ενίσχυση κ.λπ.).

Γ. Σε περιπτώσεις ανέγερσης νέας ή βελτίωσης υφιστάμενης κτιριακής εγκατάστασης που δεν χρησιμοποιείται για στέγαση ζώων, (π.χ. αποθηκών, χώρων άμελξης, χώρων αναμονής κ.λπ.), δεν δημιουργείται η υποχρέωση τήρησης των προδιαγραφών του παρόντος παραρτήματος.

Δ. Ο εκσυγχρονισμός των πρόχειρων καταλυμάτων (Ν. 4052/2012, άρθρο 1, παρ. 2) δεν είναι επιλέξιμος στην παρούσα δράση. Η αντικατάστασή τους είναι επιλέξιμη, υπό την προϋπόθεση της μετατροπής τους είτε σε συμβατικές κατασκευές – οι οποίες θα διαθέτουν στατική μελέτη – είτε σε εγκαταστάσεις θερμοκηπιακού τύπου – οι οποίες θα διαθέτουν έγκριση τύπου. Και στις δύο περιπτώσεις οι νέες κατασκευές πρέπει να πληρούν τις προϋποθέσεις του παρόντος παραρτήματος.

Ε. Οι υφιστάμενες κτηνοτροφικές ή πτηνοτροφικές εγκαταστάσεις που δεν θα υφίστανται κατά την ολοκλήρωση του επενδυτικού σχεδίου, υποχρεούνται στην υφιστάμενη κατάσταση να τηρούν μόνο τα κοινοτικά πρότυπα του παραρτήματος 5. Από την περίπτωση αυτή εξαιρούνται και απαλλάσσονται της υποχρέωσης τήρησης των κοινοτικών προτύπων, α) οι εγκαταστάσεις που έχουν δηλωθεί στην υφιστάμενη κατάσταση αλλά κατά την ημερομηνία οριστικοποίησης της αίτησης στήριξης έχουν πάψει να αξιοποιούνται και β) οι πολύ μικρές εκμεταλλεύσεις οικόσιτων ζώων (μέχρι μία ζωική μονάδα) που θα υφίστανται κατά την ολοκλήρωση.

ΣΤ. Εξαίρεση από την υποχρέωση τήρησης των προδιαγραφών του παρόντος παραρτήματος:

Η υλοποίηση επενδύσεων εντός υφιστάμενων αιγοπροβατοτροφικών συμβατικών ή θερμοκηπιακών σταβλικών εγκαταστάσεων οι οποίες διαθέτουν άδεια οικοδομής, ή έγκριση τύπου, ή έχουν νομιμοποιηθεί σύμφωνα με τον Ν. 4495/2017 ή τον Ν. 4859/2021, δεν επισύρει την υποχρέωση τήρησης των προδιαγραφών του παρόντος παραρτήματος για τις συγκεκριμένες εγκαταστάσεις εφόσον ο καθαρός χώρος ανάπαυσης των ζώων δεν μειώνεται σε ποσοστό μεγαλύτερο του 25%. Οι επενδύσεις αυτές είναι επιλέξιμες υπό την προϋπόθεση ότι μετά την ολοκλήρωση των εργασιών, η κάθε σταβλική εγκατάσταση πληροί τουλάχιστον τις προδιαγραφές του παραρτήματος 5 (κοινοτικά πρότυπα), εφόσον τέτοιες προβλέπονται για αυτή. Ενδεικτικά αναφέρονται οι περιπτώσεις:

α) εγκατάσταση ταινίας διατροφής εντός υφιστάμενου στάβλου,

β) εγκατάσταση αμελκτικού συγκροτήματος ή άλλου μηχανολογικού εξοπλισμού (εξαερισμός, δροσισμός κ.λπ.) εντός υφιστάμενου κτιρίου,

γ) κάθε άλλη παρέμβαση στο στάβλο που δεν επιβαρύνει τις συνθήκες υγιεινής και καλής διαβίωσης των ζώων.

Ζ. Αδειοδοτήσεις:

Για όλα τα μεγέθη της εκμετάλλευσης με δυναμικότητα άνω της μίας ζωικής μονάδας, πρέπει κατά την ολοκλήρωση του επενδυτικού σχεδίου να λειτουργούν νόμιμα.

Ωστόσο, για τις επενδυτικές δαπάνες που αδειοδοτούνται, προκειμένου να ενισχυθούν από το παρόν καθεστώς ενισχύσεων πρέπει την ημερομηνία υποβολής της σχετικής αίτησης πληρωμής που αφορά την ολοκλήρωσή τους να τηρούν τα προβλεπόμενα από την εθνική νομοθεσία και να διαθέτουν όλες τις απαραίτητες εγκρίσεις και άδειες.

Η. Λαμβάνοντας υπόψη όλα τα ανωτέρω, οι σταβλικές εγκαταστάσεις πληρούν τους όρους του παρόντος παραρτήματος εφόσον συμμορφώνονται με τις προδιαγραφές των πινάκων 6.1 έως 6.6, εάν οι πίνακες αυτοί τις αφορούν. Ειδικά για τις σταβλικές εγκαταστάσεις θερμοκηπιακού τύπου, αυτές θεωρείται ότι πληρούν τις προδιαγραφές του παρόντος παραρτήματος, εφόσον διαθέτουν έγκριση τύπου.

6.1 Προδιαγραφές πέραν των κοινοτικών προτύπων βουστασίων πάχυνσης μόσχων

Επιπλέον των κοινοτικών προτύπων πρέπει να πληρούνται και τα εξής:

| ΠΕΡΙΓΡΑΦΗ |
| --- |
| Καθαρός χώρος ανάπαυσης μόσχου 6 – 15 μηνών σε ολικά σχαρωτά δάπεδα  | 2,4 – 2,8 τ.μ. |
| Καθαρός χώρος ανάπαυσης μόσχου 15 μηνών σε συμπαγές δάπεδο  | 3,0 – 3,5 τ.μ. |
| Μήκος ταΐστρας για μόσχους 250 χγρ. σε σύστημα περιορισμένης διατροφής  | τουλάχιστον 0,45 μ. |
| Μήκος ταΐστρας για μόσχους 15 – 18 μηνών σε σύστημα περιορισμένης διατροφής  | τουλάχιστον 0,60 μ.  |
| Δάπεδο ταΐστρας ψηλότερα από το δάπεδο του χώρου ανάπαυσης  | κατά 0,10 μ. περίπου |
| Δάπεδο ταΐστρας χαμηλότερο ή ίσο με το δάπεδο του διαδρόμου τροφοδοσίας |

6.2 Προδιαγραφές πέραν των κοινοτικών προτύπων βουστασίων αγελάδων γαλακτοπαραγωγής ελεύθερου σταβλισμού χωρίς ατομικές θέσεις

Επιπλέον των κοινοτικών προτύπων πρέπει να πληρούνται και τα εξής:

|  |
| --- |
| ΠΕΡΙΓΡΑΦΗ |
| Καθαρός χώρος ανάπαυσης ανά αγελάδα | 5 τ.μ. |
| Μήκος μετώπου ταΐστρας ανά αγελάδα |  τουλάχιστον 0,65 μ. |
| Αναλογία αριθμού θέσεων παγίδευσης αμελκτηρίου προς τον αριθμό των αμελγόμενων αγελάδων | 1/8 – 1/10 |
| Πλάτος χώρου τροφοδοσίας των αγελάδων | 3,2 – 4,2 μέτρα ανάλογα με την μέθοδο τροφοδοσίας |

|  |
| --- |
| Επίσης πρέπει να προβλέπονται  |
| Νότια πλευρά του κτιρίου, ανοικτή ή ημιανοικτή και επαρκή ανοίγματα στις λοιπές πλευρές ώστε να εξασφαλίζεται ο απαραίτητος φωτισμός και αερισμός. |
| Ανοίγματα αερισμού κατά μήκος της στέγης (εκτός μονόρρικτων κατασκευών). |
| Δάπεδο χώρου ανάπαυσης διαπερατό (στραγγερό) ή κατάλληλα διαμορφωμένο. |
| Χώρος τροφοδοσίας των αγελάδων και διάδρομος τροφοδοσίας διαστρωμένος με κατάλληλο υλικό (π.χ. οπλισμένο σκυρόδεμα) |
| Σύστημα περιορισμού των ζώων κατά την τροφοδοσία ή κατάλληλο σύστημα. |

6.3 Προδιαγραφές πέραν των κοινοτικών προτύπων βουστασίων αγελάδων γαλακτοπαραγωγής ελεύθερου σταβλισμού με ατομικές θέσεις

Επιπλέον των κοινοτικών προτύπων πρέπει να πληρούνται και τα εξής:

| ΠΕΡΙΓΡΑΦΗ |
| --- |
| Πλάτος θέσης ανάπαυσης | 1,10 – 1,50 μ. |
| Μήκος θέσης ανάπαυσης, χωρίς ταΐστρα στη θέση ανάπαυσης | 2,20 – 2,50 μ. |
| Μήκος θέσης ανάπαυσης, όταν υπάρχει ταΐστρα μπροστά στη θέση ανάπαυσης | 1,70 – 1,75 μ. |
| Πλάτος διαδρόμου κυκλοφορίας μεταξύ δύο σειρών ανάπαυσης και τοίχου | 2,50 – 3,00 μ. |
| Πλάτος διαδρόμου μεταξύ σειράς θέσεων ανάπαυσης και ταΐστρας | 3,10 – 3,50 μ. |
| Μήκος μετώπου ταΐστρας ανά αγελάδα | τουλάχιστον 0,70 μ.  |
| Μέγιστο μήκος διαδρόμου κυκλοφορίας από οποιαδήποτε θέση, μέχρι την πλησιέστερη έξοδο | 15 – 25 μ. |
| Αναλογία αριθμού θέσεων παγίδευσης αμελκτηρίου προς τον αριθμό των αμελγόμενων αγελάδων | 1/8 – 1/10 |
| Κλίση του δαπέδου της θέσης ανάπαυσης | περίπου 2% |
| Επίσης πρέπει να προβλέπονται  |
| Νότια πλευρά του κτιρίου, ανοικτή ή ημιανοικτή και επαρκή ανοίγματα στις λοιπές πλευρές ώστε να εξασφαλίζεται ο απαραίτητος φωτισμός και αερισμός |
| Ανοίγματα αερισμού κατά μήκος της στέγης (εκτός μονόρρικτων κατασκευών)  |
| Θύρες στη συνέχεια των διαδρόμων κυκλοφορίας |
| Σύστημα περιορισμού των αγελάδων στην ταΐστρα |
| Η αποφυγή διασταυρώσεων στην κυκλοφορία των ζώων |

6.4 Προδιαγραφές πέραν των κοινοτικών προτύπων βουστασίων αγελάδων γαλακτοπαραγωγής περιορισμένου σταβλισμού

Επιπλέον των κοινοτικών προτύπων πρέπει να πληρούνται και τα εξής:

| ΠΕΡΙΓΡΑΦΗ |
| --- |
| Πλάτος θέσης ανάπαυσης | 1,10 – 1,20 μ. |
| Μήκος θέσης ανάπαυσης | 1,70 – 1,75 μ. |
| Εσωτερικό χείλος ταΐστρας υψηλότερο από το δάπεδο της θέσης ανάπαυσης όχι περισσότερο από  | 0,25 μ. |
| Δάπεδο ταΐστρας υψηλότερο από το δάπεδο της θέσης ανάπαυσης  | κατά 0,10 μ. περίπου |
| Πλάτος διαδρόμου τροφοδοσίας, όταν **δεν** γίνεται χρήση μηχανικών μέσων | 1,2 – 1,5 μ. |
| Πλάτος διαδρόμου τροφοδοσίας, όταν γίνεται χρήση μηχανικών μέσων | 2,5 – 3,0 μ. |
| Πλάτος διαδρόμου κυκλοφορίας για μια σειρά ζώων | 1,20 – 1,30 μ. |
| Πλάτος διαδρόμου κυκλοφορίας για δύο σειρές ζώων | 2,50 – 2,60 μ. |
| Κλίση δαπέδου θέσης ανάπαυσης | περίπου 2% |
| Επίσης πρέπει να προβλέπονται  |
| Νότια πλευρά του κτιρίου, ανοικτή ή ημιανοικτή και επαρκή ανοίγματα στις λοιπές πλευρές ώστε να εξασφαλίζεται ο απαραίτητος φωτισμός και αερισμός |
| Ανοίγματα αερισμού κατά μήκος της στέγης (εκτός μονόρρικτων κατασκευών) |
| Θύρες στη συνέχεια των διαδρόμων κυκλοφορίας |
| Δάπεδο ταΐστρας ίσο ή χαμηλότερο από τον διάδρομο τροφοδοσίας |
| Κανάλια συλλογής κόπρου στη συνέχεια της θέσης ανάπαυσης |
| Η αποφυγή διασταυρώσεων στην κυκλοφορία των ζώων |

6.5 Προδιαγραφές πέραν των κοινοτικών προτύπων βουστασίων αγελάδων κρεοπαραγωγής (θηλάζουσες ή βοσκής)

Επιπλέον των κοινοτικών προτύπων πρέπει να πληρούνται και τα εξής:

|  |
| --- |
| ΠΕΡΙΓΡΑΦΗ |
| Καθαρός χώρος ανάπαυσης ανά βελτιωμένη αγελάδα 350 – 400 χγρ. και του μόσχου για την περίοδο του απογαλακτισμού. | 4 τ.μ. |
| Μήκος μετώπου ταΐστρας ανά αγελάδα. | Τουλάχιστον 0,50 μ. |
| Πλάτος χώρου τροφοδοσίας των αγελάδων. | 2,5 – 3,0 μ. |
| Επίσης πρέπει να προβλέπονται  |
| Νότια πλευρά του κτιρίου, ανοικτή ή ημιανοικτή και επαρκή ανοίγματα στις λοιπές πλευρές ώστε να εξασφαλίζεται ο απαραίτητος φωτισμός και αερισμός |
| Ανοίγματα αερισμού κατά μήκος της στέγης (εκτός μονόρρικτων κατασκευών) |
| Χώρος τροφοδοσίας των αγελάδων και διάδρομος τροφοδοσίας κατάλληλα διαστρωμένος (π.χ. οπλισμένο τσιμέντο) |
| Σύστημα περιορισμού των ζώων κατά την τροφοδοσία ή κατάλληλο σύστημα |
| Για τη διευκόλυνση του θηλασμού, τα μοσχάρια να διατηρούνται σε ιδιαίτερο χώρο, μέσα στον χώρο ανάπαυσης των αγελάδων, από τον οποίο θα μπορούν να εξέρχονται κατά βούληση |

6.6 Προδιαγραφές πέραν των κοινοτικών προτύπων ποιμνιοστασίων

Επιπλέον των κοινοτικών προτύπων πρέπει να πληρούνται και τα εξής:

| ΠΕΡΙΓΡΑΦΗ |
| --- |
| Καθαρός χώρος ανάπαυσης, ανά προβατίνα με τα αρνιά της ή ανά αίγα με τα κατσίκια της  | 1,2 – 1,5 τ.μ. |
| Μήκος μετώπου ταΐστρας ανά προβατίνα / αίγα  | τουλάχιστον 0,3 μ. |
| Καθαρός χώρος ανάπαυσης αρσενικών  | 1,4 – 1,7 τ.μ. |
| Χώρος προαυλίων, ανά προβατίνα με τα αρνιά της ή ανά αίγα με τα κατσίκια της | 2,5 – 3,0 τ.μ. |
| Πλάτος διαδρόμου τροφοδοσίας (αν υπάρχει), όταν **δεν** γίνεται χρήση μηχανικών μέσων | 1,2 – 1,5 μ. |
| Πλάτος διαδρόμου τροφοδοσίας (αν υπάρχει), όταν γίνεται χρήση μηχανικών μέσων | 2,5 – 3,0 μ. |
| Πλάτος θυρών τροφοδοσίας, εισόδου-εξόδου ζώων, εισόδου-εξόδου μηχανικών μέσων κ.τ.λ.  | 2,5 – 3,0 μ. |
| Επίσης πρέπει να προβλέπονται  |
| Νότια πλευρά του κτιρίου, ανοικτή ή ημιανοικτή και επαρκή ανοίγματα στις λοιπές πλευρές ώστε να εξασφαλίζεται ο απαραίτητος φωτισμός και αερισμός |
| Ανοίγματα αερισμού κατά μήκος της στέγης (εκτός μονόρρικτων κατασκευών) |
| Δάπεδο διαπερατό (στραγγερό) |
| Χώρος συγκέντρωσης των ζώων προ του αμελκτηρίου (αν υπάρχει) |
| Η κυκλοφορία των ζώων προς και από το αμελκτήριο (αν υπάρχει) |
| Διαχωρισμός αμελχθέντων ζώων και ζώων προς άμελξη |
| Η αποφυγή διασταυρώσεων στην κυκλοφορία των ζώων |
| Ιδιαίτερος χώρος για την άμελξη |

ΚΕΦΑΛΑΙΟ Β΄

Επενδύσεις στη μελισσοκομία

Α. Όλες οι νέες μελισσοκομικές εγκαταστάσεις που συγχρηματοδοτούνται από τη δράση 4.1.5, υποχρεούνται να πληρούν τις προδιαγραφές της παραγράφου 6.7 του παρόντος παραρτήματος. Η υποχρέωση αυτή αφορά στις ακόλουθες περιπτώσεις: Ανέγερση νέας μελισσοκομικής εγκατάστασης, επέκταση, προσθήκη ή εκσυγχρονισμός υφιστάμενης μελισσοκομικής εγκατάστασης και αποπεράτωση υφιστάμενης ημιτελούς μελισσοκομικής εγκατάστασης.

**6.7** **Προδιαγραφές μελισσοκομικών εγκαταστάσεων**

Οι κτιριακές εγκαταστάσεις των μελισσοκομικών εκμεταλλεύσεων περιλαμβάνουν:

α) Χώρο εξαγωγής προϊόντων μελισσοκομίας: Αφορά το χώρο όπου γίνεται η εξαγωγή του μελιού από τα πλαίσια, η ωρίμανσή του και η αποθήκευσή του σε δοχεία. Περιλαμβάνει επιμέρους:

αα. Το χώρο εξαγωγής μελιού από τις κηρήθρες όπου βρίσκονται τα προς απολέπιση πλαίσια, ο πάγκος απολεπισμού και ο μελιτοεξαγωγέας.

ββ. Το χώρο δεξαμενών για την ωρίμανση του μελιού και την αποθήκευσή του σε δοχεία.

γγ. Το χώρο αποθήκευσης των δοχείων μελιού και των λοιπών προϊόντων μελισσοκομίας, όπου βρίσκεται και ο εξοπλισμός για την αποκρυστάλλωσή του. Οι τοίχοι και τα δάπεδα πρέπει να καλύπτονται με υλικά (π.χ. κεραμικά πλακίδια) που επιτρέπουν καθαρισμό και απολύμανση, να υπάρχει πρόβλεψη για αποχετευτικό σύστημα, παροχή θερμού νερού και ηλεκτροδότηση του χώρου.

β) Χώρος αποθήκευσης: Αφορά το χώρο τοποθέτησης και αποθήκευσης των κυψελών και των λοιπών εργαλείων του μελισσοκόμου, το χώρο για εγκατάσταση ψυγείου και απολύμανση των κυψελών, το χώρο συρμάτωσης των πλαισίων και βαψίματος/συντήρησης των κυψελών και το χώρο διαχείρισης των κεριών και των υλών τροφοδοσίας. Οι μελισσοκομική αποθήκη πληροί τις γενικές προδιαγραφές των γεωργικών αποθηκών και επιπλέον πρέπει να υπάρχει κατάλληλος διαχωρισμός από το χώρο εξαγωγής των προϊόντων μελισσοκομίας, ο χώρος απολύμανσης των κυψελών (εάν υπάρχει) να είναι στεγανός ώστε να αποφεύγονται οι διαρροές αερίων κατά την απολύμανση και ο χώρος του ψυγείου (εάν υπάρχει) να είναι καλά μονωμένος ώστε να αποφεύγεται η διαρροή θερμότητας.

γ) Το μέγιστο εμβαδό του χώρου εξαγωγής προϊόντων μελισσοκομίας και μελισσοκομικής αποθήκης που ενισχύεται είναι ανάλογο του αριθμού των μελισσοσμηνών της εκμετάλλευσης σύμφωνα με τον πίνακα 4.8 του Παραρτήματος 4.

γ) Χώρος εξυπηρέτησης προσωπικού. Ενισχύεται ο χώρος εξυπηρέτησης προσωπικού μέχρι και 25 m2. Θα μεταφερθεί στο παράρτημα 4

ΚΕΦΑΛΑΙΟ Γ΄

Επενδύσεις στην φυτική παραγωγή

Α. Όλες οι νέες θερμοκηπιακές εγκαταστάσεις, (θερμοκήπια, δικτυοκήπια, θάλαμοι καλλιέργειας μανιταριών) και οι αποθήκες που συγχρηματοδοτούνται από τη δράση 4.1.5, υποχρεούνται να πληρούν τις προδιαγραφές του παρόντος παραρτήματος.

6.8 Θερμοκήπια και θάλαμοι καλλιέργειας μανιταριών θερμοκηπιακού τύπου

α) Τα θερμοκήπια και οι θάλαμοι καλλιέργειας μανιταριών καθώς και τα θερμοκήπια και οι θάλαμοι θερμοκηπιακού τύπου φαρμακευτικής κάνναβης θεωρείται ότι πληρούν τις εθνικές προδιαγραφές εφόσον έχουν έγκριση τύπου (ΥΑ 2243/333582/27-11-2020 (ΦΕΚ 5432 Β 9-12-2020) όπως τροποποιήθηκε και ισχύει. Συνεπάγεται, ότι δεν ενισχύεται η εγκατάσταση, η επέκταση και ο εκσυγχρονισμός τυποποιημένων θερμοκηπίων που δεν διαθέτουν έγκριση τύπου. Κατά την διαδικασία αξιολόγησης – έγκρισης τα θερμοκήπια της παρούσας παραγράφου θεωρείται ότι πληρούν τις εθνικές προδιαγραφές εφόσον η προμηθεύτρια εταιρία βεβαιώνει την ύπαρξη έγκρισης τύπου.

β) Τα δικτυοκήπια θεωρείται ότι πληρούν τις εθνικές προδιαγραφές εφόσον διαθέτουν έγκριση μελέτης δυχτικηπίου, όπως ορίζεται στην Κοινή Υπουργική Απόφαση Αριθμ. 2244/333595, (Φ ΕΚ 5430/Β/9-12-2020) .

6.9 Αποθήκες (αφορά και επενδύσεις στη ζωική παραγωγή)

1. Οι αποθήκες πρέπει να είναι κατασκευασμένες κατά τρόπο που να εξυπηρετούν τη φύλαξη και τη συντήρηση των προϊόντων, εφοδίων, μηχανημάτων, εξοπλισμού κ.λπ. της εκμετάλλευσης. Ομοίως πρέπει να διευκολύνεται η φορτοεκφόρτωσή τους. Ως εκ τούτου κάθε αποθήκη πρέπει:
	1. Να είναι σχεδόν στο επίπεδο του εδάφους, ενώ στην περίπτωση που θα είναι υπερυψωμένη πρέπει να διαθέτει ράμπα φόρτωσης.
	2. Να έχει δάπεδο από τσιμέντο ή άλλο κατάλληλο υλικό.
	3. Να φέρει ψηλά στην τοιχοποιία, φεγγίτες (όχι παράθυρα) που να μην επιτρέπουν την είσοδο των ανθρώπων αλλά να διευκολύνουν τον αερισμό.
	4. Να έχει τουλάχιστον δύο εισόδους, μία για τους ανθρώπους και μία για την φορτοεκφόρτωση.
2. Επισημαίνεται ότι:
	1. Στις περιπτώσεις που ισχύουν ειδικές αρχιτεκτονικές προδιαγραφές αυτές υπερισχύουν των πιο πάνω προδιαγραφών.
	2. Ενισχύεται αποθήκη σε όροφο κτιρίου εφόσον το σύνολο του κτιρίου αξιοποιείται από την εκμετάλλευση.
	3. Μέρος της αποθήκης δύναται να είναι χώρος εξυπηρέτησης προσωπικού.
	4. Δεν ενισχύονται αποθήκες με βεράντες, εξώστες κ.λπ. όπως επίσης αποθήκες σε κτίριο που χρησιμεύει για κατοικία.